Riigimetsa Majandamise Keskus

[rmk@rmk.ee](mailto:rmk@rmk.ee) 30.11.2023 nr 8-256

TAOTLUS

**Riigi omandis oleva kinnistu isikliku kasutusõigusega koormamiseks**

Taotleja: Elering AS, registrikood 11022625, registrisse kantud 24.03.2004, aadress Kadaka tee 42, 12915 Tallinn.

Volitatud isik: Hanno Priks tel 372 51 44324; [h.priks@leonhard-weiss.com](mailto:h.priks@leonhard-weiss.com)

Kasutusõigusega koormamise tähtaeg: tähtajatu

Käesolevaga pöördume Teie poole kui Harju maakonnas Rae vallas asuva riigivara valitseja Kliimaministeeriumi volitatud asutuse poole.

Osaühing Rail Baltic Estonia korraldab Eleringi kõrgepingeliinide ristumiste projekteerimist ja ehitamist Rail Baltica trassil 2023-2024, eesmärgiga tagada Järveküla piirkonnas osaühing Rail Baltic Estonia trassikoridori ja Elering AS-ile kuuluvate 110 kV õhuliinide L100B, L182, L006A ja L005 ristumiste vahekauguste nõuetele vastavus.

LEONHARD WEISS OÜ poolt on koostatud tööprojekt „Eleringi Järveküla piirkonna õhuliinide L006A/L005, L100B/L182 RB raudteega ristumiste ümberehitus“ : nr OU0515 „110kV elektrivõrgud L005-L006A ja OU0518 „110kV elektrivõrgud L100B – L182“.

OU0518 tööprojekt hõlmab L100B ja L182 (Järve-Jüri ja Kiisa-Järve) 2 x 110kV õhuliini rekonstrueerimist mastide vahemikus 28AY-30.

OU0515 tööprojekt hõlmab L005/L006A (Iru-Järve/Iru-Järveküla) 2 x 110kV õhuliini rekonstrueerimist mastide vahemikus 71-77.

RMK esindaja, Ida-Harjumaa metsaülema kohusetäitja Andrus Kevvai on projekti lahenduse kooskõlastanud oma kirjaga 27.22.2023 nr 3-1.1/2023/7013-1 ja nr 3-1.1/2023/7013-2

Elering AS taotleb tähtajatu isikliku kasutusõiguse seadmist:

1.Kinnistu on katastritunnusega 65301:001:5881, nimetusega Paunküla metskond 512, asukohaga Uuesalu küla, Rae vald, Harju maakond, sihtotstarve maatulundusmaa 100%, pindala 4,75 ha. Objekti kood KV61322. Kinnistu registriosa nr 7331850.

Isikliku kasutusõiguse ese: 110 kV elektriõhuliinid ja 110 kV õhuliini mastid. Katastriüksust koormavate elektriõhuliinide kasutusõiguse ala suurus on 25 519 m².

Isikliku kasutusõiguse sisu (isikliku kasutusõiguse seadmisel nimetatakse tehnorajatise omanikku õigustatud isikuks):

Õigustatud isikul on õigus ehitada ja omada katastriüksusel maatükiga püsivalt ühendatud tehnorajatist ning teostada kõiki töid, mis on vajalikud tehnorajatise ehitamiseks ning järgnevalt selle hooldamiseks, korrashoiuks, remontimiseks ja majandamiseks.

Tehnorajatise kaitsevööndis, 110 kV elektriõhuliinil 25 m kummalegi poole õhuliini tsentrist, on keelatud kasutada maad viisil, mis ei vasta õigusaktidega kehtestatud piirangutele ja mis võib kahjustada tehnorajatist või selle mistahes osa säilivust, töökindlust ja ohutut kasutamist. Elektripaigaldise kaitsevööndis kehtivad kitsendused on fikseeritud Ehitusseadustiku §-s 77.

Käesolevaga taotleja kinnitab, et Elering AS kannab isikliku kasutusõiguse seadmisega seotud kulud.

Lugupidamisega

/allkirjastatud digitaalselt/

Hanno Priks

Projektijuht

Lisad:

1. Taotleja äriregistri kehtivate andmete väljatrükk;

2. Projektide tiitellehed;

3. RMK esindaja kooskõlastused;

4. Isikliku kasutusõigusega koormatava ala skeem;

5. Volitatud isiku volikirja koopia.